แนวโน้มดัชนีเช้าปรับลงตามต่างประเทศ
นักวิเคราะห์ประเมินดัชนีเช้าวันนี้ปรับลงตามตลาดต่างประเทศ  วิตกหนี้ยุโรปหลังลดแนวโน้มเครดิตเยอรมนี
25 ก.ค. 2555

นักวิเคราะห์ประเมินดัชนีเช้าวันนี้ปรับลงตามตลาดต่างประเทศ  วิตกหนี้ยุโรปหลังลดแนวโน้มเครดิตเยอรมนี
นายเทิดศักดิ์ ทวีธีรธรรม ผู้อำนวยการฝ่ายวิจัย บล.เอเซียพลัส กล่าวว่า ตลาดหุ้นไทยเช้านี้ปรับลงทิศทางตลาดต่างประเทศส่วนใหญ่เปิดเช้านี้เป็นลบ ขณะที่ดาวโจนส์เมื่อคืนร่วงลงหลังมูดี้ส์ อินเวสเตอร์ส เซอร์วิส ประกาศลดแนวโน้มความน่าเชื่อถือของเยอรมนีลง โดยรวมปัจจัยหลักยังเป็นต่างประเทศความกังวลปัญหาหนี้ในยุโรป
"หุ้นไทยวานนี้พักช่วงสั้น วันนี้น่าจะปรับลงต่อ ยังเป็นเรื่องเดิมปัญหายุโรป แนะเทรดหุ้นขนาดกลาง-เล็ก กลุ่มอสังหาริมทรัพย์ ส่วนแบงก์น่าจะพอแล้ว ให้ดูแนวรับอีกที 1,175 จุด"นายเทิดศักดิ์ กล่าว